ming030890/wiki-yue-high-quality huggingface dataset:
九龍城母嬰健康院

九龍城母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺紅磡庇利街，九龍城政府合署九龍城健康中心入便，英文叫Kowloon City Maternal and Child Health Centre。行政上歸九龍城區。開禮拜一到五，禮拜六開每月第二同第四個，公眾假期唔開。歸衞生署管。
九龍城北

九龍城北（英文：Kowloon City North，代號G1）係香港九龍城區議會下轄嘅其中一個雙議席選區，2023年設立，範圍主要係九龍城區北部。
九龍城大街

九龍城大街，查實叫大街，係香港一街，喺九龍城，已失。九龍寨城外，聚民成市，商舖林立，由大街實通。大街由石板鋪成，由寨城東南角，通去龍津步頭。步頭由啟德濱填地所沒，所以大街通去英皇子道，近當時九龍城差館。
此街隨日後九龍城重建而湮沒，但大概係今日東正道同沙浦街。
中華中學

新北市私立中華高級中學，喺台灣新北市土城區。
南京市中華中学，喺中國江蘇省南京市。
中華中學 (香港)，香港一間左派中學。
中華丈夫

《中華丈夫》（英文：Heroes of the East）係香港邵氏電影公司製作嘅一套功夫片，由劉家輝、倉田保昭、水野結花、井淼、徐少強、歐陽莎菲、袁小田同李海生領銜主演，倪匡編劇，導演劉家良。
中華中正黨

中華中正黨係一個台灣嘅激進親中派政黨，但已經解散咗。徐少龍曾經係呢個黨嘅榮譽黨主席。
呢個黨係由信徒創立，創黨嘅使命之一就係要同中國建立親和善嘅關係，同埋支持兩岸統一。
曾經有名自稱係「仙女」嘅受害人喺臉書「爆料公社」上，發佈咗希望網友逐一寫信畀總統蔡英文嘅信件範本，提到所謂嘅「仙女」其實都唔係自願嘅，係因為驚怕徐少龍同統促黨嘅控制。之後有網友真係寫信到總統府，總統府回應話會將呢件事移交相關機關處理。
中華人民共和國主席

中華人民共和國主席，簡稱「國家主席」，係中華人民共和國掛名嘅虛位國家元首，由全國人民代表大會選出，職責係代表中國從事外交活動，呢個位本身冇實權，得名譽性同象徵性，而家由中共總書記同軍委主席兼任先至掌握權力。中國國家主席喺1954年開始設立，曾經出缺同廢除長達15年，重新設立之後由中共元老同總書記先後出任。歷史上，國家主席冇出現多過一個候選人，而呢個候選人實際上由中共中央政治局提名，任期5年，1982年至2018年嘅憲法規定最多連任一次。
中國國家主席喺1954年第一屆全國人大開始設立，前身係中央人民政府委員會。1968年文化大革命期間，國家主席劉少奇被打倒後呢個職務懸空，由國家副主席董必武同埋宋慶齡兩個人代理。之後黨主席毛澤東想廢咗國家主席呢個位，同反對嘅副主席林彪爆發「國家主席存廢之爭」。到咗1975年第四屆全國人大修憲廢除國家主席同副主席，1982年第四部憲法又有返，第二年由中共元老李先念喺1983年當選。而家國家主席係習近平，佢喺2013年3月嘅第十二屆全國人大上面首次當選，之後喺2018年3月修憲廢除連任限制，再喺2023年3月破紀錄開始第三個任期，係任期最長嘅國家主席。

從實權到虛位元首
内文：虛位元首
國家主席唔領導任何國家機關，唔負責實際工作
1954年第一屆全國人大通過嘅《中華人民共和國憲法》規定國家主席主持最高國務會議兼任國防委員會主席，有行政權同名義上嘅軍權，屬於有實權嘅職務。1982年訂嘅第四部憲法雖然重新設立國家主席職位，不過大幅削減主席嘅職權。憲法第三章第二節規定：「根據全國人大同佢嘅常委會決定」公布法律、任免國務院總理同埋國務院人員、特赦、宣布緊急狀態、動員、授國家勳章；代表中國做國事，「根據全國人大常委會決定」派遣同叫返駐外國全權代表，批准同埋廢除國際條約同埋重要協定。冇咗獨立嘅權力，而名義上嘅兵權就畀咗國家中央軍事委員會。
而家國家主席冇實權，係「虛位元首」，只係國家最高代表，同埋全國人大同常委會嘅發布機。不過自從江澤民開始，由中共中央總書記同中央軍委主席兼任，通過黨軍最高領導人兼任又成為咗實權元首。中華人民共和國主席係中國嘅代表，對外交往上面領導人一般會用國家主席嘅身份，對內多數用總書記身份，對軍隊就用軍委主席身份。

黨內排名高低變化
内文：中華人民共和國領導排名
因為做緊中國共產黨中央委員會主席（黨主席），所以毛澤東做國家主席嗰陣喺黨內嘅排名係首位。到1959年劉少奇接國家主席嗰時，佢係排名第一嘅中共中央副主席，黨內地位僅次於黨主席毛澤東名列第二。文化大革命爆發之後，劉少奇嘅排名跌到落第八，跟住被開除出黨。李先念做國家主席嗰陣，喺中央政治局常委入面排名第五，甚至排喺國務院總理後面。到咗楊尚昆做國家主席嗰時，佢冇入到政治局常委會，但係同其他領導人同時列席就排名第三，僅次於總書記趙紫陽同軍委主席鄧小平。從1993年江澤民以中共中央總書記身份兼任國家主席開始，國家主席喺事隔34年之後再次排名黨內首位。
Neuflize

Neuflize係法國嘅一個市鎮，位置喺亞丁。
Neuilly-en-Donjon

Neuilly-en-Donjon係法國嘅一個市鎮，位置喺阿列。
Neuilly-en-Dun

Neuilly-en-Dun係法國嘅一個市鎮，位置喺些爾。
Neufmaison

Neufmaison係法國嘅一個市鎮，位置喺亞丁。
Neufmanil

Neufmanil係法國嘅一個市鎮，位置喺亞丁。
Neuilly-Crimolois

Neuilly-Crimolois係法國嘅一個市鎮，位置喺黃金丘。
Neuflieux

Neuflieux係法國嘅一個市鎮，位置喺埃納。
Neuillac

Neuillac係法國嘅一個市鎮，位置喺濱海沙藍特。
中華人民共和國元帥

中華人民共和國元帥（又叫開國元帥、十大元帥，都可以簡稱做元帥）係中華人民共和國喺1955年嘅時候，頒畀第一次國共內戰、抗日戰爭同埋第二次國共內戰入面貢獻良多嘅十位中國共產黨軍事領導人嘅最高軍銜，同時頒發嘅仲有十名大將。1955年9月23號，第一屆全國人民代表大會常務委員會第二十二次會議通過咗《授予中華人民共和國元帥軍階的決議》。27日，當時嘅國家主席毛澤東喺北京中南海懷仁堂頒發命令狀，授予10人中華人民共和國元帥軍階，自此確立咗解放軍歷史上嘅「十大元帥」。每位元帥都會同時授予中華人民共和國一級八一勳章、一級獨立自由勳章、一級解放勳章。
雖然係一次過頒，但十位元帥都有先後次序：
朱德
彭德懷
林彪
劉伯承
賀龍
陳毅
羅榮桓
徐向前
聶榮臻
葉劍英
中華人民共和國國務院總理

中華人民共和國國務院總理係國務院（中央人民政府）嘅阿頭，中華人民共和國嘅政府首腦，位列幹部最高級嘅國家級正職，歷屆都由中共中央政治局常委出任，前身係政務院總理。國務院總理領導國家最高行政機關國務院嘅工作，向全國人民代表大會負責，亦負責提名副總理、國務委員同各部長嘅人選組閣。根據《中華人民共和國憲法》規定，總理嘅任期係5年，可以連任一次。
中華人民共和國國家安全部

中華人民共和國國家安全部（英文：Ministry of State Security of the People's Republic of China，簡寫MSS），係中華人民共和國嘅最大同埋最活躍嘅情報機關，主要負責情報收集同分析、出外收集情報同政治保衛中國共產黨，總部就喺北京東城區東長安街14號。

史
國家安全部嘅歷史可以追朔到延安時期（1930、40年代）嘅中央人民政府人民革命軍事委員會，主席係由當時嘅中國共產黨中央委員會主席毛澤東兼任，轄下有分別管理情報部、技術部同聯絡部三個部，同時之間仲管埋中央人民政府情報總署、軍委作戰部情報局、軍委總情報部三個署。但響1953年2月29號，中國共產黨中央委員會宣佈軍事委員會大改動：軍委總情報部取消，而剩低嘅兩個署就分畀中國人民解放軍總參謀部。響1955年6月20號，中央軍委又一次宣佈大改動，中央人民政府人民革命軍事委員會解散，但就留低聯絡部，將聯絡部分畀中共中央書記處管，而聯絡部就改名叫做中共中央調查部（又叫做中共中央社會部）。
1983年，當時公安部部長劉復之建議，將中共中央調查部、公安部政治保衛局、中央統戰部同埋國防科工委合體做一個部，叫做國家安全部。響同年嘅6月21號，全國人大同意咗劉復之嘅建議，仲宣佈由凌雲做第一個國家安全部部長。
中華人民共和國副主席

中華人民共和國副主席，簡稱「國家副主席」，係中華人民共和國嘅名譽職務，同國家主席一樣，根據憲法呢個職位本身無任何權力，只係虛銜，擁有實權與否完全取決於擔任者喺中國共產黨內嘅地位同職務。
國家副主席喺1954年設立，到1975年同國家主席一齊廢除，到1982年重新設立。由於只係掛名虛銜，歷史上有非中國共產黨黨員做過呢個位，例如宋慶齡同榮毅仁，呢個亦都係非中共黨員能夠擔任嘅最高職務。
中華人民共和國國務院

中華人民共和國國務院，簡稱國務院，係中華人民共和國嘅最高國家行政機關，相當於好多國家嘅內閣。根據《中華人民共和國憲法》，國務院係最高國家權力機關（即全國人民代表大會）嘅執行機關，亦即中華人民共和國中央人民政府（簡稱中央人民政府）。亦係憲法規定，國務院由以下人員組成：總理、副總理（若干）、國務委員（若干）、各部部長、各委員會主任、審計長、秘書長。成個國務院由總理負責，之下嘅各部、各委員會由對應嘅部長、委員會主任負責。
國務院係1954年根據第一屆全國人民代表大會決議通過憲法而成立，而佢嘅前身係政權建立初期（1949年~1954年）嘅中央人民政府政務院（簡稱政務院），不過政務院相比現時嘅國務院，地位低啲、權限細啲，國務院就係中央人民政府，而政務院只係中央人民政府嘅組成部份；另外政務院冇權管軍事，所以冇國防部。現任國務院總理係李強，副總理係韓正、孫春蘭、胡春華、劉鶴。
中華人民共和國人民警察

中國嘅職業警察係根據《中華人民共和國人民警察法》設立，而佢哋嘅法定名稱就係「中華人民共和國人民警察」，簡稱就係「民警」。
中華人民共和國公安部、國家安全部、司法部、最高人民法院同最高人民檢察院等，全部係管下面嘅人民警察嘅最高領導同指揮機關，全部跟中共中央政法委員會聽指揮。人民警察根據相關嘅法律規定，有一定嘅執法權限喺佢哋嘅職責範圍之內。
中華人民共和國公安部

中華人民共和國公安部（粵拼：zung1 waa4 jan4 man4 gung6 wo4 gwok3 gung1 on1 bou6）係中華人民共和國國務院嘅一個組成部門，負責睇實全國嘅公共安全工作。公安部嘅前身係1949年10月成立嘅中央人民政府公安部，而喺1954年9月改咗做而家個名。
中華人民共和國反外國制裁法

《中華人民共和國反外國制裁法》係中華人民共和國為咗應對外國制裁但相關法律手段唔足夠而制定嘅法律。第十三屆全國人大常委會第二十九次會議喺2021年6月7號下晝舉行第一次全體會議，聽咗關於呢部法律草案嘅報告；跟住喺6月10號表決通過。香港行政長官林鄭月娥公開表示支持。

反制措施
《反外國制裁法》嘅適用情況係「外國國家違反國際法同國際關係基本准則，以各種借口或者依據佢本國法律對我國進行遏制、打壓，對我國公民、組織採取歧視性限制措施，干涉我國內政，我國有權采取相應反制措施」，而制裁措施有三類：
唔發簽證、唔准入境、注銷簽證或者驅逐出境。
查封、扣押、凍結喺中國境內嘅動產、不動產同其它各類財產。
禁止或者限制中國境內嘅組織、個人同佢進行有關交易、合作等活動。
另外，重有其它必要措施。

執行制裁
2021年7月23號，中華人民共和國外交部第一次依照《反外國制裁法》制裁美國商務部前部長威爾伯·羅斯等美方人員同實體，回應美國對中國嘅制裁。白宮發言人珍·莎琪回應，美國唔會咁樣就驚咗，美方將繼續就習近平當局侵犯新疆人權問題、打壓香港民主運動等致力實施所有對中國嘅制裁措施。

港澳立法
2021年6月23號，中國外交部條約法律司處長史曉斌、聯合國國際法委員會委員黃惠康喺隸屬中共中央黨校嘅《學習時報》撰文，認為《反外國制裁法》可以列入《香港基本法》同《澳門基本法》附件三，跟住喺港澳通用，同《香港國安法》、《澳門國安法》一齊，健全特區國家安全法律體系。
2021年7月27號，十三屆全國人大常委會召開委員長會議，決定喺8月17號嘅常委會第三十次會議入面提請審議關於喺香港基本法同澳門基本法附件三入面增加全國性法律嘅決議。有傳媒引述消息話，相關法律涉及《反外國制裁法》。
2021年8月8號，香港律政司司長鄭若驊發文認為訂立《反外國制裁法》係合法、合理同公平，又認為全國人大常委會喺諮詢基本法委員會同香港政府之後，做出將法律加入基本法附件三嘅決定係自然而且恰當嘅。而港區人大常委譚耀宗就認為相關立法工作最好由本地立法程序完成比較適合。
Petit-Verly

Petit-Verly係法國嘅一個市鎮，位置喺埃納。
Peumerit-Quintin

Peumerit-Quintin係法國嘅一個市鎮，位置喺阿摩爾濱海。
Petreto-Bicchisano

Petreto-Bicchisano係法國嘅一個市鎮，位置喺南歌斯嘉。
Petya

電腦中咗Petya病毒時，重啟電腦或每次開機時，會彈出呢個畫面。
Petya（病毒編碼：Win32.Troj.Petyawrap.cg.**），又嗌NotPetya或GoldenEye，係隻針對舊版Windows嘅勒索軟件病毒，亦係種類似蠕蟲病毒嘅黑客攻擊病毒，識得用系統漏洞去主動散播。呢隻軟件喺2017年6月27號開始發起大規模攻擊，有大多數歐洲國家啲電腦受影響。
個病毒識感染電腦入面嘅主引導記錄而影響硬盤運作。用戶一旦感染咗呢種電腦病毒，最先電腦識出藍屏，再自動重啟，跟住會入引導修復硬盤嘅畫面，修復完之後即刻彈出類似3D龍事件嘅畫面——帶紅底白字同白底紅字之間快速閃爍嘅ASCII代碼拼出嘅骷髏骨，下邊帶「PRESS ANY KEY!」字樣。撳咗個掣之後彈出紅底白字或黑底紅字嗰一大堆鷄腸，要嗌受害者畀錢換比特幣兼輸入啱嘅解密代碼先至入到系統。
Peumerit

Peumerit係法國嘅一個市鎮，位置喺布禮斯大區嘅菲尼斯泰爾。
Peux-et-Couffouleux

Peux-et-Couffouleux係法國嘅一個市鎮，位置喺阿韋龍。
Petite-Chaux

Petite-Chaux係法國嘅一個市鎮，位置喺杜。
Pexiora

Pexiora係法國嘅一個市鎮，位置喺奧德。
久永辰德

久永辰德（1977年12月23號—）係日本足球員，司職中場，效力過福岡黃蜂，橫濱水手，及大宮松鼠。
久嶋志帆

久嶋志帆 ，係日本嘅一個女藝人同埋配音員。
久治

久治係中國青海果洛一個縣，人口3.0萬。
久川綾

久川綾 （粵拼：gau2 cyun1 ling4，1968年11月12號—）係日本嘅一個女藝人同埋配音員。
久本雅美

久本雅美 ，係日本嘅一個女藝人同埋配音員。
久留米

久留米係日本福岡縣一個中核市，人口30萬。
久木田紳吾

久木田紳吾（1988年9月24號—）係日本足球員，司職後衞，效力岡山綠雉。
久木野聰

久木野聰（1987年4月16號—）係日本足球員，司職前鋒，效力過川崎前鋒，橫濱FC，栃木SC，及町田澤維亞。
Sainte-Croix-de-Caderle

Sainte-Croix-de-Caderle係法國嘅一個市鎮，位置喺奧斯坦尼大區嘅加爾。
五堵車站

五堵車站係臺灣鐵路公司縱貫線北段嘅一個鐵路車站。
五大性格特質

五大性格特質（英文：Big Five personality traits，B5）喺性格心理學上係指五個影響性格嘅主要因素。五大性格特質建基於自我報告嘅性格測驗：喺 1980 年代，有班研究者搵咗班受試者返嚟，叫佢哋填一份性格測驗，份測驗有一大柞描述自己性格嘅句子（例如「我鍾意秩序」呀噉），受試者每句句子都要填自己有幾同意嗰句句子講嘅嘢；跟住班研究者對得出嘅數據做因素分析，發覺啲受試者喺啲題目上嘅分數可以用五個因素解釋嗮，而班研究者最後就按照每個因素對應嗰啲句子喺語義上似係反映緊咩嚟幫每個因素改名，而且打後第啲研究者都得出相同嘅結果。呢五個因素就係所謂嘅五大性格特質，人稱 OCEAN。

描述
五大性格特質嘅描述如下：
經驗開放度（openness to experience，O）：一般俾人認為係反映一個人有幾鍾意享受唔同嘅體驗；經驗開放度高嘅人會鍾意藝術、鍾意冒險而且充滿好奇心，一般認為呢啲人會比較有創造力同想像力，亦都有學者話經驗開放度高嘅人容易因為貪新鮮而走去做出一啲冒險嘅行為，例如係貪新鮮吸毒噉。喺英文當中，俾人指係反映經驗開放度嘅句子有以下呢啲：
I have a rich vocabulary.（「我詞彙量好豐富。」）
I have a vivid imagination.（「我想像嘢想像得好生動。」）
I have excellent ideas.（「我諗到啲計仔好正。」）
盡責度（conscientiousness，C）：一般俾人為係反映一個人嘅計劃同自控能力；盡責度高嘅人做起嘢上嚟會集中精神，而且能夠有自控能力，壓抑自己嘅衝動，行事嗰陣傾向會事先計劃好而唔係吓吓都抱住「船到橋頭自然直」嘅態度；順帶一提，盡責度呢樣嘢會隨住年紀上升，然後到咗老年開始下降。俾人指係反映盡責度嘅句子有以下呢啲：
I am always prepared.（「我不溜都做定準備。」）
I get chores done right away.（「我有親家務就會即刻做好佢。」）
I like order.（「我鍾意秩序。」）
外向度（extraversion，E）：一般俾人為係反映一個人嘅有幾傾向對外界嘅嘢投入；外向度高嘅人鍾意同人互動，而且成日都俾人形容係「充滿咗能量」，講嘢多，傾向喺社交環境當中有主導性嘅地位；相對嚟講，內向（introverted）嘅人就啱啱相反，會少講嘢少同人互動。俾人指係反映外向度嘅句子有以下呢啲：
I start conversations.（「我會帶頭傾偈。」）
I talk to a lot of different people at parties.（「開 party 嗰陣我會同好多唔同嘅人傾。」）
I do not talk a lot. (Reversed)（「我講嘢唔多。」；掉轉計，即係話呢句嘢分數高反映外向度低。）
親和度（agreeableness，A）：一般俾人為係反映一個人「心地有幾好」；親和度高嘅人鍾意和諧，想同其他人和睦共處，會做出傾向做出利他嘅行為，肯同其他人作出妥協，而且想同身邊嘅人建立信任嘅關係，亦都傾向容易信任其他人。俾人指係反映親和度嘅句子有以下呢啲：
I feel others' emotions.（「我感受到其他人嘅情緒。」）
I make people feel at ease.（「我令人覺得輕鬆。」）
I insult people. (Reversed)（「我會鬧人。」；掉轉計，即係話呢句嘢分數高反映親和度低。）
神經質（neuroticism，N），又有叫情緒不穩度（emotional instability）：一般俾人為係反映一個人「情緒有幾唔穩定」；神經質高嘅人對於心理壓力嘅容忍能力比較低，好容易郁啲咦有少少壓力就出現強烈嘅囉囉攣同驚等嘅負面情緒；相對嚟講，神經質低嘅人情緒傾向穩定，就算遇到巨大嘅壓力都唔會點出現明顯嘅負面情緒。俾人指係反映神經質嘅句子有以下呢啲：
I get stressed out easily.（「我好易就覺得壓力好大。」）
I worry about things.（「我會擔心一啲嘢。」）
I am relaxed most of the time. (Reversed)（「我好多時都幾放鬆下。」；掉轉計，即係話呢句嘢分數高反映神經質低。）

批評
五大性格特質取得咗一定嘅成功，但廣受人批評：實證嘅研究表明，五大性格特質的確能夠預測好多重要嘅變數，例如係工作表現噉；不過有好多心理學家都質疑五大性格特質係咪可以攞嚟做一個性格心理學理論－呢啲心理學家主張，五大性格特質靠嘅係睇啲人用語言對性格嘅描述，而唔係靠（例如）對行為或者腦活動嘅觀察，即係話五大性格特質反映嘅唔淨只係人喺行為、認知同情緒上嘅個體差異（實際上嘅性格），仲反映咗人對呢啲差異嘅感知同埋佢哋點樣用言語嚟描述呢啲感知（後者呢點俾人覺得屬語言學或者語言心理學嘅範疇）；基於呢點，呢班心理學家覺得好難說服人話五大性格特質真係反映緊「實際嘅性格由呢五大特質主宰」，認為五大性格特質頂嗮櫳只可以算係反映緊「人零舍在意身邊嘅人嘅呢五個特質，所以零舍傾向用言語描述呢五個特質」或者類似嘅嘢。因為噉，有好多性格心理學家都覺得理論性嘅性格心理學研究唔可以靠五大性格特質。
五夜講場

五夜講場（RTHK Talk Show），係港台電視31喺逢星期一至五晚的嘅清談節目時段，2017年4月3號到9月8號播出。
五大湖

五大湖（粵拼：ng5 daai6 wu4；英文：Great Lakes，法文：Grands Lacs）係北美洲五大淡水湖，響加拿大同美國交界，包括有蘇必略湖、曉倫湖、密芝根湖、伊利湖同安大略湖。五大湖既係世界最大嘅淡水湖群，又係繼裏海之後嘅世界第二大湖。喺北美俾人形容佢係「淡水嘅海洋」或「北美地中海」。

概況
五大湖嘅測深圖
五大湖嘅總面積有 24 4106 km²，差唔多一個英國咁大。湖水平均深度 79.2 m，最深有 406 m。總儲水量 2 2671 km³，啱好有波斯灣嘅2.5倍儲水量。五個湖嘅面積從大到細順序排，分別係蘇必略湖、曉倫湖、密芝根湖、伊利湖同安大略湖。除咗密芝根湖屬美國之外，其他4個都有美國同加拿大份。由湖邊向五大湖方向望出去，好似個大海噉。
五大湖嘅水平面都唔同，蘇必略湖高過曉倫湖 6.9 m，所以蘇必略湖啲水通過聖馬莉斯河流到曉倫湖。而伊利湖嘅水面高過安大略湖有 99 m，所以連住呢兩個湖之間嘅尼亞加拉河搞出世界出名嘅瀑布出嚟。最後安大略湖啲水經聖羅倫斯河流到大西洋入面。

經濟
五大湖區嘅氣候都好暖，加上航運好方便兼多礦產，所以係北美嘅經濟發達地區之一。湖邊有芝加哥、卡夫蘭、多倫多同水牛城等緊要嘅工業都市。另外，美國同加拿大都喺湖邊地區開咗好多國家公園嚟畀全球各地嘅遊客嚟玩同度假。

地質
五大湖形成嘅示意圖
阿岡昆冰湖同其關聯嘅地圖 (USGS 1915)
現今五大湖嘅基礎地質，估計係喺大約11億至12億年前形成嘅，當時兩個之前黐埋嘅板塊分裂，形成大陸中部裂谷，穿過五大湖構造帶。呢個裂谷形成咗一條山谷，最終成為而家嘅蘇必略湖。大約5.7億年前，第二條斷層線聖羅倫斯裂谷形成，奠定咗安大略湖同伊利湖嘅基礎，同時亦形成咗而家嘅聖羅倫斯河。
五大湖估計係喺末次冰期（大約係威斯康辛冰期喺一萬至一萬二千年前結束）嘅時候形成，當時勞倫泰冰蓋開始退後。 冰蓋退後留低咗大量嘅融水（包括阿岡昆冰湖、芝加哥湖、冰湖易洛魁同尚普蘭海），呢啲融水注入咗冰川雕刻出嚟嘅盆地，從而形成咗現今嘅五大湖。 因為冰川侵蝕嘅不均勻性，一啲高啲嘅山丘變成咗五大湖嘅島嶼。尼亞加拉斷崖沿住五大湖嘅輪廓，喺紐約州同威斯康星州之間延伸。冰川退去之後，土地因為冇咗冰壓力而冰後反彈。 因為唔同地方被冰川覆蓋嘅時間唔同，所以呢個冰後反彈嘅速度亦有所差異。

法例
唔同嘅國家、州、省同埋市級嘅司法管轄區管理住五大湖
1872年，一份條約俾咗美國通過聖勞倫斯河嘅權利，亦都俾咗加拿大自治領進入密歇根湖嘅權利。國際聯合委員會喺1909年成立，目的係幫手預防同解決有關邊界水域使用同質量嘅爭議，仲要就水資源問題向加拿大同美國提供意見。五大湖水嘅轉移問題都係美國人同加拿大人關心嘅事。有啲水經芝加哥河轉移去運作伊利諾伊水道，但呢個流量係受條約限制嘅。可能會出現嘅樽裝水廠計劃同轉移水去大陸乾旱地區嘅計劃都引起咗人哋嘅關注。根據美國嘅「1986年水資源發展法案」，要轉移五大湖盆地嘅水，就要經過五大湖委員會八個州長嘅批准，呢種情況好少發生。國際條約就規管住大規模嘅水資源轉移。
1998年，加拿大嘅Nova Group公司獲得安大略省批准，每年可以喺蘇必利爾湖抽取1.58億加侖（約598,000立方米）嘅水，用油輪運去亞洲國家。但係因為公眾嘅強烈反對，呢間公司喺計劃開始之前就已經放棄咗。由嗰陣時開始，八個五大湖州長同安大略省同魁北克省嘅省長就協商咗《五大湖-聖勞倫斯河流域可持續水資源協議》同《五大湖-聖勞倫斯河流域水資源協定》。呢兩份協議可以防止大部分未來嘅轉移建議，特別係長距離嘅轉移。呢啲協議加強咗對五大湖盆地濫用水資源嘅保護。2005年12月13日，州長同省長簽署咗呢兩份協議，第一份係所有十個司法管轄區之間嘅協議。佢嘅內容更加詳細同具保護性，但佢嘅法律效力仲未喺法庭接受過考驗。第二份，即係五大湖協定，已經獲得所有八個同五大湖接壤嘅州嘅州議會同美國國會批准，仲喺2008年10月3日由總統喬治·W·布殊簽署成為法律。
五大湖修復計劃喺美國聯邦政府2011財政年度預算中獲得4.75億美元嘅資金，2012財政年度預算中獲得3億美元。透過呢個計劃，一個聯邦機構聯盟向當地同州政府實體提供撥款，用於進行有毒物質清理、濕地同海岸線修復項目，以及同入侵物種有關嘅項目。《2019年五大湖修復計劃法案》喺2021年1月5日以Template:Uspl號法案通過，重新授權呢個計劃延續到2026財政年度。
五大訴求缺一不可示威

五大訴求缺一不可示威，係2019年9月15號由香港民間人士發起嘅一次反逃犯條例修訂嘅示威，主題係「五大訴求，缺一不可」。呢次示威本嚟係民陣主辦嘅五大訴求缺一不可遊行，由銅鑼灣東角道行到中環遮打道行人專用區，但警方發咗「反對通知書」，民陣宣佈取消遊行。但係有數以萬計嘅民眾嗰日自發遊行，人群主要喺銅鑼灣怡和街同中環畢打街之間嘅馬路，無特定起點同終點。有啲激進示威者同警方喺金鐘發生衝突，警方出動嘅水炮車一度因為中咗示威者汽油彈而起火，入夜後衝突向東轉移到灣仔、銅鑼灣、炮台山同北角等等地方。
五大連池德都機場

五大連池德都機場（粵音：ng5 daai6 lin4 ci4 dak1 dou1 gei1 coeng4）係喺中國黑龍江嘅一個機場，喺2017年嗰陣起好。
五大家族

五大家族（Five Families）係五個主要喺紐約嘅意大利裔美國黑手黨犯罪家族。
呢個詞喺1931年第一次使用，當時Salvatore Maranzano（英文：Salvatore Maranzano）正式組織咗以前敵對嘅派系，變成呢家嘅博南諾犯罪家族、哥倫布犯罪家族、甘比諾犯罪家族、吉諾維斯犯罪家族、盧切斯犯罪家族，每個家族都有劃定嘅地盤。
Talmay

Talmay係法國嘅一個市鎮，位置喺黃金丘。
Tallone

Tallone係法國嘅一個市鎮，位置喺上歌斯嘉。
Tallans

Tallans係法國嘅一個市鎮，位置喺杜。
Talk啦！青年人

《Talk啦！青年人》（粵語口語翻譯係講啦！後生仔女；英文：Let's Talk）係香港電視娛樂製作嘅清談節目，2016年10月17號到21號禮拜一到五晚19:50 - 20:00喺ViuTV播，主持係陳俞希、虞逸峯、羅沛琪。節目搵嚟一班1990年代出世嘅後生仔向方健儀拜師學藝，接受一連串大考驗。
Tallard

Tallard係法國嘅一個市鎮，位置喺上阿爾卑斯。
Tallenay

Tallenay係法國嘅一個市鎮，位置喺杜。
Talmont-sur-Gironde

Talmont-sur-Gironde係法國嘅一個市鎮，位置喺濱海沙藍特。
Talissieu

Talissieu係法國嘅一個市鎮，位置喺安省。
Talizat

Talizat係法國嘅一個市鎮，位置喺康塔爾。
亞洲太平洋經濟合作組織

亞洲太平洋經濟合作組織（簡稱：亞太經合組織，英文：Asia-Pacific Economic Cooperation，簡寫為APEC）係一個促進亞太地區經濟成長、合作、貿易、投資嘅組織。組織喺1989年成立，而家有21位成員，總部就設喺星嘉坡。佢哋每一年都會召開一次「經濟領袖會議」（Economic Leaders' Meeting）。嗰個會議會討論由「部長級會議」（一個喺經濟領袖會議召開前幾日嘅會議）同埋「企業顧問委員會」提出嘅戰略建議，之後就會通過「經濟領袖宣言」公佈達成嘅正式政策。
亞洲奧林匹克理事會

亞洲奧林匹克理事會（Olympic Council of Asia；英文縮寫OCA），簡稱亞奧理事會，總部位於科威特，係國際奧委會授權，管理亞洲地區嘅奧運會、洲際賽事同埋國際體育賽事，並且負責亞洲地區奧運嘅發展同將佢嘅精神發揚光大嘅機構，重負責解決亞洲國家、地區之間或同其他非亞洲國家、地區之間發生嘅體育糾紛。
亞洲奧林匹克理事會嘅宗旨係：促進亞洲體育運動嘅發展。亞洲奧林匹克理事會現時擁有45個成員，佢哋主辦嘅最大活動係每4年一屆嘅亞洲運動會。為咗提高亞洲人嘅體育水平同提供更多嘅較量機會，亞奧理事會除設立亞運會之外，亦設立咗亞洲冬季運動會同埋亞洲沙灘運動會，令區內有更豐富嘅體育交流活動。

歷史
亞奧理事會嘅前身係1949年2月13號喺印度新德里成立嘅亞洲業餘體育聯合會，後來改名做亞洲運動會聯合會，總部設响科威特。1981年11月26號同1982年11月16號，亞洲運動會聯合會先後舉行兩次會議，決定將亞洲運動會聯合會改名做亞洲奧林匹克理事會。

大事記
1949年3月13號，亞洲運動會聯合會响印度新德里成立。
1981年11月26號成立，亞洲運動會聯合會改名，總部設喺科威特。
1992年4月，亞奧理事會接納中亞五國哈薩克、吉爾吉斯、塔吉克、土庫曼同烏茲別克為會員國。

會徽
第一代會徽係採用亞奧理事會會徽到2006年亞洲運動會。會徽中間嘅太陽代表亞洲運動嘅發展同埋推廣。上面係奧運五環，而在下面寫上「Ever Onward」；而响會徽下面就寫咗「Olympic Council of Asia」嘅字樣。
第二代會徽2006年12月2號喺多哈亞運會舉行期間公佈。新會徽中間係一輪太陽，太陽上面盤繞一條龍，下面環繞一隻鷹。代表亞洲嘅團結。而會徽下面有國際奧委會嘅會徽同「Olympic Council of Asia」字樣。新會徽即日開始用，但係响首個使用新會徽嘅運動會係2007年亞洲室內運動會。12月底，亞奧理事會嘅官方網頁已逐步換上新會徽。

會員資格
必須具有真正嘅獨立自主性、能夠抵制一切來自政治、經濟、宗教方面嘅壓力。
擁有參加亞運會項目嘅全國或地區單項體育組織。
擁有處理本國或地區一切有關亞運會事務嘅權力機構。
亞洲新南威爾斯大學

亞洲新南威爾斯大學（UNSW Asia），係一間喺2007年，由澳洲新南威爾斯大學短暫開設喺新加坡嘅分校。呢間學校喺2007年3月開張，但係去到同年5月23號就宣佈因為財政問題同埋收生人數唔夠而關閉。
亞洲四小虎

亞洲四小虎係指泰國、馬來西亞、印尼同菲律賓四國。呢四個國家嘅經濟響1990年代都好似1980年代嘅亞洲四小龍一樣突飛猛進，所以得到呢個名。可惜嘅係，隨住1997年亞洲金融風暴嘅打擊，呢四小虎未能好似四小龍咁樣打穩經濟基礎，重爭國際貨幣基金會一身債。響印尼，亞洲金融風暴嘅打擊亦都間接引發咗當地嘅黑色五月暴動。
亞洲國際博覽館

亞洲國際博覽館（英文：AsiaWorld-Expo，AWE，簡稱亞博館或亞博）係香港其中一個重要嘅展覽會議場地，喺香港赤鱲角香港國際機場。亞洲國際博覽館大概用咗23.5億港元去起，喺2003年，為咗發展亞洲國際博覽館，香港特區政府、機管局就同國際展覽中心投資有限公司一齊成立咗香港國際展覽中心有限公司，香港特區政府就係主要股東。喺2005年12月21號由香港特別行政區行政長官曾蔭權主持開幕儀式。
2018年9月24號，香港機場管理局宣佈收購國際展覽中心投資有限公司持有嘅權益同股權，同埋亞洲國際博覽館管理有限公司嘅擁有權。亞洲國際博覽館由香港特區政府同香港機場管理局共同擁有，香港機場管理局附屬公司亞洲國際博覽館管理有限公司就負責營運管理。
2022年3月31號，政府轉讓自己擁有嘅亞洲國際博覽館所有權益畀機管局。亞博館就成爲機管局全資擁有嘅公司。
亞博館係一個達到咗世界級嘅展覽同活動場地，可以搞展覽、會議、演唱會、體育同各類文娛嘅活動。2012年，喺《CEI Asia magazine》榮膺亞洲三甲，係香港首次有兩座場館（另一座為香港會議展覽中心）一齊躋身三甲之列，成績超越其他城市。

展覽同活動設施
亞洲國際博覽館係香港唯一場館可以舉行細至小型會議到大至過萬與會人士參加嘅大型活動。2號展館AsiaWorld-Summit同11號展館Runway 11可以容納500至5,000人，而喺二樓嘅會議及宴會中心就配備7 間100至690平方米可彈性組合嘅會議室，提供嶄新嘅設施同靈活嘅場地設計，滿足各類型唔同規模嘅會議。AsiaWorld-Summit係全港最大嘅室內多用途場館，佔地8,200平方米，採用無柱式設計同全地毯覆蓋，係香港現時唯一可以同場舉行會議、筵席同展覽嘅大型禮堂，可以同時款待5,000名賓客。而Runway 11佔地4,400平方米，同樣採用無柱式設計及全地毯覆蓋，可以舉行招待500至3,800名賓客嘅主題活動。
負重量高嘅地面、樓頂結構同設施，可以應付最嚴格嘅要求
同香港最大嘅電訊商–電訊盈科合作喺館入面提供最先進嘅新世代資訊及通訊科技服務
覆蓋室內100%同保安嚴密嘅寬頻
免費無線上網服務（WiFi）
頂尖視像會議服務
提供即時全球或全場轉播服務
2個專屬電話機樓
3,000個以太網端口

交通配套
東大堂
呢座現代化設施附近嘅香港國際機場有完善嘅海陸空運輸網絡，交通四通八達，同珠江三角洲一帶嘅城市同全球商業都會連接起嚟。
遊客可以喺5個鐘飛行距離內接觸全球一半人口
同香港國際機場結合，裏面重有港鐵站，博覽館站
掌握地理嘅優勢，連接發展蓬勃嘅珠江三角洲同澳門一帶城市
遊客可以搭機場快綫同接駁港鐵網絡去香港各區

附近嘅世界級娛樂同休閒景點
亞洲國際博覽館有世界級旅遊景點喺附近，當中包括有香港迪士尼樂園、天壇大佛同昂坪360。

酒店住宿
亞洲國際博覽館拍住多間星級酒店，為商旅客人提供國際水準嘅客房服務。喺大概1分鐘距離內，遊客可到附近嘅香港天際萬豪酒店同埋香港富豪機場酒店；而10分鐘車程內有超過 5,000 間酒店房間供應（包埋即將喺2020年開張嘅4間新酒店），例如諾富特東薈城酒店。另外，喺博覽館30分鐘車程範圍內更加有10,000間客房畀客人揀。
亞洲基礎設施投資銀行

亞洲基礎設施投資銀行，簡稱亞投行，係一間由中華人民共和國帶頭成立支撐亞洲各國起基建嘅國際金融機構，2016年正式創辦，總部喺北京。

起源
中共中央總書記兼中國國家主席習近平喺2013年10月2號喺雅加達同當時印尼總統蘇西洛舉行會談嗰陣首次倡議籌辦亞投行，中國國務院總理李克強同月出訪東南亞时，亦向東南亞國家提出相關倡議。2014年10月24號，中華人民共和國、印度、新加坡等21國喺北京正式簽署《籌建亞投行備忘錄》，印尼因政府換屆，於2014年11月25號簽署備忘錄，成為第22個意向創始成員國。
亞洲台

亞洲台係喺2009年4月1號朝早6點，因為亞洲電視重組佢嘅數碼地面電視頻道，而以亞洲高清台個名開始播，取代以往嘅亞洲電視高清頻道，後來至改叫亞洲台。
呢條頻道每日廿四個鐘播嘢，有時同本港台、國際台一齊播，特別喺夜間新聞。另外亞洲台星期三會播高清賽馬直擊。
政府宣佈亞視冇得續牌之後，賽馬直擊由2015年9月1號開始改由無綫電視J2台播，而頻道就喺2016年4月2號00:00停播。
亞洲國際餐飲

亞洲國際餐飲集團係香港一個連鎖飲食集團。
亞洲國際餐飲2007年成立，老細叫柯鎮平，做過加拿大卡城潮州商會榮譽主席。

用檸檬汁代替檸檬片調配檸檬茶
港式檸檬茶傳統上係一杯紅茶配檸檬片，畀客人自己篤檸檬。而亞洲國際餐飲旗下食肆自2019年開始改用冷壓檸檬汁代替檸檬片調配檸檬茶，話檸檬味道同香氣會比較穩定，但網上有唔少人對呢個安排唔受落，覺得難飲。
二道區

二道區係中國吉林長春一個區，總面積574平方公里，人口38萬。
二面質數

二面體質數系一種素數，無論喺七段顯示中讀攞時，其讀數仍然像系自己或另一個素數。方向（通常或上下顛倒）和表面（喺鏡子上實際顯示或反射）嘅關系。前幾個十進制二面體素數系:2, 5, 11, 101, 181, 1181, 1811, 18181, 108881, 110881, 118081, 120121, 121021, 121151, 150151, 151051, 151121, 180181, 180811, 181081 （OEIS數列A134996）.
喺每個方向和表面組合上讀攞嘅最小二面體質數為120121，分別為121021（上下顛倒），151051（鏡像）和150151（上下顛倒和鏡像）。
基於LED嘅7段顯示器，顯示16位十六進制。
無論方向或表面點樣，數字0、1和8都保持唔變（忽略時，數字1喺七段單元格嘅右側向左側郁嘅事實將被忽略）。當顛倒觀睇時，圖2和圖5保持相同，並喺鏡子中反射時變成彼此。喺可以處理十六進制嘅計算器嘅顯示中，d和b系彼此嘅反射（喺七段顯示十六進制表示中，b和d通常表示為小寫，而A，C ，E和F以大寫形式顯示。同樣，3將變為E反射，而A保持唔變，但A和E為偶數，則三個或A唔得用作第一個數字，因為反射數將為偶數。 <！-要做：用3和E查找或否定十六進制二面體質數->盡管6和9彼此顛倒，但佢哋喺反映時唔系有效數字，至少喺任何數字系統袖珍計算器中都冇通常使用。（與筆跡數嘅情況一樣，數字系否系二面體嘅，無論系素數，復合數仲系其他數，都部分攞決於所使用嘅字體。喺手寫中，喺2處帶有循環嘅2表示）佢嘅基數可以系頻閃圖，以6表示，對於素數而言很少使用嘅數字；喺美元鈔票上使用嘅字符設計中，當5表示為7時，5反映為7。鏡子，而2則倒置為7。）
已知最大二面素數 10180054 + 8×(1058567−1)/9×1060744 + 1，由達倫·貝德威爾（Darren Bedwell）喺2009年發現，佢嘅長度為180,055位，並且可能系已知嘅最大嘅二面體質數 截至2009年 (2009-唔見咗必要嘅參數 1=月份！)[update].
二項展開式

二項展開式係指數對二項式嘅分配律，係形如嘅展開。亦可倒過嚟當做因式分解。條式係噉嘅：
例如：
如果括號入面係兩個數相減，同樣都啱用，只需轉換一吓：
如果括號入面有3項（或者更多）嗰陣：
二鍋頭

二鍋頭又叫二鍋頭酒，係種中國燒酒，原產北京，用高粱去釀，皆因要蒸餾兩次，所以叫「二鍋頭」，酒精濃度比較高。
二項分佈

二項分佈（binomial distribution）係一個描述  次結果二元嘅試驗嘅概率分佈；想像有個結果係二元－得兩個可能結果－嘅試驗，例如掟銀仔，做  咁多次，每次試驗嘅結果都有  咁多機會率成功(1)，  咁多機會率失敗(0)，而每次試驗嘅結果都係獨立嘅（一次試驗嘅結果唔受其他試驗嘅結果影響）。如果要計算喺n次試驗入面，有k次成功嘅機會率，概率質量函數係：

性質
驗算機會率加埋係咪等於1：條式嘅自變數係k=0,1,2,...,n 所有情況夾埋即係 ，根據二項式定理
佢等於。
二項分佈嘅期望值係  。
二項分佈嘅標準差係  。
二道江區

二道江區係中國吉林通化一個區，總面積371平方公里，人口14萬。
二里頭文化

二里頭文化，中國一考古文化，屬中原一帶，新石器時代到青銅器時代，約公元前二十一世紀，到公元前十七世紀。遺址遍及河南西部，山西南部。佢以二里頭遺址得名，喺河南省，洛陽市，偃師市，翟鎮，二里頭村。
文化分四期，第一二期，公元前2080年，到公元前1590年，屬新石器時代。三四期，約公元前1590年，到公元前1300年，屬青銅時代。地域所及，河南中西部鄭州，洛陽附近、伊河、洛河、伊洛河、潁河、汝河等，同埋山西南部汾河下游。
未有二里頭文化個名之前，已有出土。1952年，掘出玉村遺址，喺河南登封，二里頭文化之中，最早出土。1956年，掘出鄭州洛達廟遺址，一度命名為「洛達廟類型」。1959年，掘到二里頭遺址，規模更大，將一組特質歸為二里頭文化。文物有青銅祭器、玉製祭器、小牌飾嵌綠松石等，工具同武器。
現時有近百處遺址，洛陽東乾溝、矬李、東馬溝，陝縣七里舖，臨汝煤山、鄭州洛達廟等等。
二階堂高嗣

二階堂高嗣，係日本嘅一個男藝人同埋演員。
中國共產黨中央委員會副主席

中國共產黨中央委員會副主席，簡稱中共中央副主席，係中國共產黨喺八大（1956年）到十二大（1982年）召開之前，地位僅次於中央委員會主席（黨主席）嘅高級領導職務。
1956年9月，中國共產黨第八次全國代表大會，通過修訂「中國共產黨章程」（黨章），設中央委員會主席一人同副主席幾個人，由中央委員會任命，各副主席都係中共中央政治局常委。
1982年9月，中國共產黨召開第十二次全國代表大會，大會又修改黨章，決定唔再設立黨主席同副主席，總書記成為最高領導人嘅職位。
中國共產黨中央委員會主席

中國共產黨中央委員會主席，簡單叫中共中央主席，係中國共產黨喺1945年七大到1982年十二大之間，最高領導人嘅稱呼。
喺1945年，當時嘅領導人毛澤東當選左做第一任黨主席，之後佢喺八大、九大、十大再三次連任主席，做到佢1976年死為止。
1982年中共十二大入面，中央委員會主席被廢除，最高領導人改成中國共產黨中央委員會總書記，黨主席一職正式成為歷史。

黨副主席
中國共產黨中央委員會副主席，簡單叫中共中央副主席，八大到十一大（1956年－1982年）有呢個職位，任職者全部都係中共中央政治局常委。
劉少奇（曾經代理主席職務）
周恩來
朱德
陳雲 (中共)
林彪（曾經係唯一嘅副主席）
鄧小平
王洪文
葉劍英
康生
李德生
華國鋒（曾經係第一副主席）
李先念
汪東興
趙紫陽
中國共產黨中央政治局常務委員會

中國共產黨中央政治局常務委員會，簡稱中共中央政治局常委會，係中國共產黨中央委員會全體嘅會議所選出。委員會嘅職能係喺中央委員會會議閉會期間，行使佢嘅權力，但實際上，喺黨領導一切嘅大前提，同埋召開中共中央政治局會議召集要幾日以上嘅情況之下，中央政治局常委會成為咗中國共產黨同埋中華人民共和國嘅權力核心。根據黨章規定，作為中國共產黨最高領導人嘅中央委員會總書記一定要係政治局常委。
中央政治局常務委員會嘅組成人員簡稱中央政治局常委，以中央委員會總書記為阿頭，而家（第二十屆）嘅中央政治局常委包括習近平（總書記）、李強、趙樂際、王滬寧、蔡奇、丁薛祥、李希。
中共中央政治局常委名單嘅順序會按佢係黨內嘅資歷同埋職位排列，反映喺黨同埋政府嘅地位，不過唔代表佢有幾多實權，故此有黨內第幾多把手講法。
2002年中共十六大之後，政治局常委由原先嘅七人增加到九人，到咗2012年中共十八大之後，又改番做7個人。
中國共產主義青年團

中國共產主義青年團（簡稱中國共青團或者共青團）係個中國共產黨組織，前身係1920年8月響上海成立嘅中國社會主義青年團。1922年5月，受中國共產黨嘅指示，改組成全國統一嘅組織。1925年1月，中國社會主義青年團改名做中國共產主義青年團。1946年10月改成民主青年團。1949年1月改成中國新民主主義青年團。1957年5月改成中國共產主義青年團。
中國共產黨呢幾年嘅領導人中，胡耀邦、胡錦濤、李克強、李源潮、劉延東、胡春華等都曾響中國共青團任職，所以叫「團派」；而且，佢哋同全國青聯一樣，喺全國政協入面，共同組成界別，叫做「共青團和全國青聯界別」。
中國公安部南昌警犬基地

中國公安部南昌警犬基地位於江西省南昌市新建區，喺1981年成立嘅，係公安部直屬嘅一個專門從事警犬技術研究、教學培訓同埋管理工作嘅機構。
中國公路零公里點

，又嗌中國公路零公里起點碑或中國公路零公里標誌，係中國北京嘅標記性建築，2006年9月24號起好，喺西城區同東城區交界，前門步行街北邊同正陽門城樓南邊、前門站A出入口西邊之間。
佢亦係中國公路起點象徵，亦代表中國大陸嘅101～113國道嗰13條國家級公路同G1～G9嗰9條國家級高速公路嘅起點。入面有東、南、西、北4個方向，代表嘅係古代嘅青龍（東）、朱雀（南）、白虎（西）、玄武（北）。入面一堆畫成車轆噉啲放射線代表嘅係以北京做中心，向四周圍放射嘅中國公路網。
井上公平

井上公平（1978年10月5號—）係日本足球員，司職後衞，效力過市原JEF聯，新潟天鵝，及佐川急便東京。
井上健

井上健（1928年9月30號—1992年4月5號）係日本足球員，打中場，曾經喺1954年爲日本足球代表隊出場1次。
井

井又叫水井，係種人工水源，由地面開窿到地底，去到地下水層。舊時井要用桶打水，由水層拎到地面，打出來嘅水，叫井水。家下有啲有泵泵上來。
井有唔同深，唔同水量，同埋唔同水質。有啲井水有好多礦物質，有啲過量對人有害嘅，就要處理過先可以飲。
井上丈

井上丈（1994年5月21號—）係日本足球員，踢中場，效力盛岡仙鶴。
井上亮太

井上亮太（1990年4月26號—）係日本足球員，司職守門員，效力鳥取飛翔。
井上俊平

井上俊平係大日本帝國足球員，踢前鋒，日本足球代表隊前成員。

日本足球代表隊
井上俊平喺1923年爲日本隊出場1次。佢代表日本參加過1923年遠東運動會。
井上優

井上優 ，係日本嘅一個男配音員。

配音作品一覽
呢個表唔完整，歡迎加料。
中國共產黨誕生紀念日

中國共產黨誕生紀念日，響中國大陸一般簡稱叫做黨的生日，係中華人民共和國喺每年7月1號為慶祝中國共產黨誕生而設立嘅紀念日。
中國共產黨實際上係喺1921年7月23號成立，中國共產黨第一次全國代表大會亦係呢一日喺上海舉行。將7月1號定做中國共產黨誕生紀念日最早係由毛澤東喺1938年5月響《論持久戰》呢篇文提出，1941年6月，中共中央第一次發文件將7月1號定為中國共產黨嘅誕生紀念日嚟慶祝。由於嗰時嘅形勢，淨係可以憑參加過中共一大嘅毛澤東、董必武兩個人嘅回憶嚟確定中國共產黨嘅誕生日，而佢哋唔記得咗準確日子，淨係記得響7月舉行，所以就將7月1號定為中國共產黨嘅誕生紀念日。
到1970年代，中共黨史研究者已經查得番中國共產黨第一次全國代表大會嘅確切開幕日期係1921年7月23號，但考慮到人人都已經習慣咗將7月1號當做中國共產黨誕生紀念日，中共中央就冇作出修改。
呢篇中國共產黨誕生紀念日係政治類嘅楔位文章，未完成；麻煩你幫手加下料，充實佢。
中國共產黨第十四次全國代表大會

中國共產黨第十四次全國代表大會於1992年10月12號至18號响北京召開。出席大會嘅代表有1989人，特邀代表46人，代表當時全國5100萬黨員。此外，唔係十四大代表嘅十三屆中央委員會同中央顧問委員會、中央紀律檢查委員會嘅成員，唔係十四大代表或特邀代表嘅黨內部分老同志，以及其他有關負責同志307人列席咗呢次大會。大會重邀請咗全國人大常委會黨外副委員長、全國政協黨外副主席、各民主黨派、全國工商聯負責人同無黨派人士，以及全國人大、全國政協常委中响京黨外人士同部分少數民族、宗教界人士等139人，作為來賓列席咗大會開幕式同閉幕式。
呢次代表大會嘅主要任務係，以鄧小平建設有中國特色社會主義嘅理論為指導，認真總結十一屆三中全會以嚟14年嘅實踐經驗，確定今後一個時期嘅戰略部署，動員全黨同志同全國各族人民，進一步解放思想，把握有利時機，加快改革開放同現代化建設步伐，奪取有中國特色社會主義事業嘅更大勝利。
大會嘅議程係：（1）聽取同審查第十三屆中央委員會嘅報告；（2）審查中央顧問委員會嘅報告（書面）；（3）審查中央紀律檢查委員會嘅報告（書面）；（4）審議並通過中國共產黨章程（修正案）；（5）選舉第十四屆中央委員會；（6）選舉新一屆中央紀律檢查委員會。
江澤民代表十三屆中央委員會作咗題為《加快改革開放和現代化建設步伐，奪取有中國特色社會主義事業的更大勝利》嘅報告，大會確立鄧小平建設有中國特色社會主義理論响全黨嘅指導地位，概括咗建設有中國特色社會主義理論嘅主要內容，明確建立社會主義市場經濟體制嘅改革目標，要求全黨抓住機遇，加快發展，集中精力將經濟建設搞上去。
大會通過咗關於十三屆中央委員會報告嘅決議，關於中央顧問委員會工作報告嘅決議、關於中央紀律檢查委員會工作報告嘅決議。大會同意關於唔再設立中央顧問委員會嘅建議，並向中央顧問委員會同班老同志表示衷心嘅感謝同崇高嘅敬意。大會重通過咗關於《中國共產黨章程》（修正案）嘅決議，將建設有中國特色社會主義嘅理論同黨嘅基本路線寫入黨章。
大會經過充分醞釀，以無記名投票方式，選舉出第十四屆中央委員會委員189名，中央委員會候補委員130名，中央紀律檢查委員會委員108名。

一中全會
中國共產黨第十四屆中央委員會第一次全體會議於1992年10月19號响北京舉行，全會選舉產生新一屆中央領導機構。名單如下：
中央政治局委員、候補委員
中央政治局委員（按姓氏筆劃為序）：丁關根、田紀雲、朱鎔基、喬石、劉華清、江澤民、李鵬、李嵐清、李鐵映、李瑞環、楊白冰、吳邦國、鄒家華、陳希同、胡錦濤、姜春雲、錢其琛、尉健行、謝非、譚紹文
中央政治局候補委員（按得票多少為序）：溫家寶、王漢斌
中央政治局常務委員會委員：江澤民、李鵬、喬石、李瑞環、朱鎔基、劉華清、胡錦濤
中央委員會總書記：江澤民
中央書記處書記：胡錦濤、丁關根、尉鍵行、溫家寶、任建新
中央軍事委員會主席、副主席、委員
主席：江澤民
副主席：劉華清、張震
委員：遲浩田、張萬年、于永波、傅全有
中央紀律檢查委員會書記、副書記、常務委員會委員
書記：尉健行
副書記：侯宗賓、陳作霖、曹慶澤、王德瑛、徐青
常務委員會委員（按姓氏筆劃為序）：王光、王德瑛、劉麗英、安啟元、李至倫、何勇、陳作霖、侯宗賓、徐青、曹慶澤、尉健行、彭鋼、傅傑

二中全會
中國共產黨第十四屆中央委員會第二次全體會議於1993年3月5號至7號响北京舉行。中央委員會總書記江澤民作咗重要講話。全會審議通過咗《關於調整「八五」計劃若干指標的建議》，將國民經濟增長速度由原定平均每年6%調整到8至9%。全會審議通過咗《關於黨政機構改革的方案》，全會審議通過咗中共中央政治局提出，經過與黨內外協商形成嘅，擬向八屆全國人大一次會議推薦嘅國家機構領導人員人選名單同擬向全國政協八屆一次會議推薦嘅全國政協領導人員人選名單。全會決定，將上述兩個名單分別向八屆全國人大一次會議主席團同全國政協八屆一次會議主席團推薦。
全會遞補中央候補委員王學萍（黎族）為中央委員。

三中全會
中國共產黨第十四屆中央委員會第三次全體會議於1993年11月11號至14號响北京舉行。全會由中共中央政治局主持，中央委員會總書記江澤民作重要講話。全會通過《中共中央關於建立社會主義市場經濟體制若干問題的決定》。全會指出，社會主義市場經濟體制係同社會主義基本制度結合响埋一齊嘅。建立社會主義市場經濟體制，就係要使市場响國家宏觀調控下對資源配置起基礎性作用。要進一步轉換國有企業經營機制，建立適應市場經濟要求，產權清晰、權責明確、政企分開、管理科學嘅現代企業制度。

四中全會
中國共產黨第十四屆中央委員會第四次全體會議於1994年9月25號至28號响北京舉行。全會集中討論咗黨嘅建設問題，並作出咗《中共中央關於加強黨的建設幾個重大問題的決定》。《決定》指出，將黨建設成為用建設有中國特色社會主義理論武裝起嚟、全心全意為人民服務、思想上政治上組織上完全鞏固、能夠經受住各種風險、始終走喺時代前列嘅馬克思主義政黨，呢個係以鄧小平為核心嘅第二代中央領導集體開創嘅、以江澤民為核心嘅第三代中央領導集體正响度領導全黨繼續進行嘅新嘅偉大嘅工程。全會增選黃菊為中央政治局委員；決定增補吳邦國、姜春雲為中央書記處書記。

五中全會
中國共產黨第十四屆中央委員會第五次全體會議於1995年9月25號至28號响北京舉行。會議通過咗《中共中央關於制定國民經濟和社會發展「九五」計劃和2010年遠景目標的建議》。《建議》提出，實現「九五」計劃同2010年遠景目標嘅關鍵係實行兩個具有全局意義嘅根本性轉變，一係經濟體制從傳統嘅計劃經濟體制向社會主義市場經濟體制轉變；二係經濟增長方式從粗放型向集約型轉變。
全會審議並通過咗中央紀律檢查委員會《關於陳希同同志問題的審查報告》，決定撤銷陳希同嘅中共中央政治局委員、中央委員職務，並建議依照法律程序，罷免佢全國人大代表職務，並繼續進行審查。
全會按照黨章規定，決定遞補中央候補委員耿全禮、馬啟智（回族）為中央委員。全會決定增補張萬年、遲浩田為中央軍事委員會副主席，王克、王瑞林為中央軍事委員會委員。

六中全會
中國共產黨第十四屆中央委員會第六次全體會議於1996年10月7號至10號响北京舉行。呢次會議主要討論咗思想道德同文化建設方面嘅問題，會議通過咗《中共中央關於加強社會主義精神文明建設若干重要問題的決議》。會議根據全面實現中國國民經濟同社會發展「九五」計劃同2010年遠景目標嘅要求，分析咗社會主義精神文明建設面臨嘅形勢，總結咗經驗同教訓。今次會議將主要討論方向放响思想道德同文化建設方面。
全會審議並通過咗《關於召開黨的第十五次全國代表大會的決議》，確定中共十五大於1997年下半年在北京舉行。
全會按照黨章規定，決定遞補中央候補委員孫文盛為中央委員。

七中全會
中國共產黨第十四屆中央委員會第七次全體會議於1997年9月6號至9號响北京舉行。會議由中央政治局主持。中央委員會總書記江澤民作咗重要講話。會議決定，中國共產黨第十五次全國代表大會於9月12號响北京召開。
全會討論並通過咗中央委員會向黨嘅第十五次全國代表大會嘅報告，討論並通過咗《中國共產黨章程修正案》，一致決定將呢兩個文件提請黨嘅第十五次全國代表大會審議。
全會按照黨章規定，決定遞補中央候補委員克尤木·巴吾東為中央委員。
全會審議通過咗中央紀律檢查委員會關於陳希同問題嘅審查報告，正式開除陳希同嘅黨籍，移交司法機關審判。
中國冰室

中國冰室（China Cafe）係香港一間執咗笠嘅舊式茶餐廳，喺旺角廣東道1077A號，1964年開張，大致保留住嗰個年代嘅裝潢。中國冰室係香港好多影視作品攞景嘅地方，最出名係電影《PTU》。中國冰室喺2019年12月執笠。
中國共產黨第十六次全國代表大會

中國共產黨第十六次全國代表大會（簡稱「十六大」）喺2002年11月8日至14日響北京召開。大會主題係：「高舉鄧小平理論偉大旗幟，全面貫徹『三個代表』重要思想，繼往開來，與時俱進，全面建設小康社會，加快推進社會主義現代化，為開創中國特色社會主義事業新局面而奮鬥」。
呢次會議亦修改咗黨章，將「三個代表」寫入黨章，產生新嘅中共領導班子。除咗胡錦濤升做中共中央總書記之外，其餘六位中共第十五屆中央政治局常委江澤民、李鵬、朱鎔基、李瑞環、尉健行、李嵐清由於年齡關係未有進入新一屆中央委員會。
中國共產黨第十次全國代表大會

中國共產黨第十次全國代表大會於1973年8月24號至28號响北京召開。參加大會嘅代表共1249人，代表當時全國2800萬黨員。
喺中共第十次全國代表大會召開前嘅8月20號，中央政治局通過決議，永遠開除林彪、葉群、黃永勝、吳法憲、李作鵬、邱會作等人嘅黨籍。
毛澤東主持大會，周恩來作政治報告；王洪文作關於修改黨章嘅報告。
大會通過咗政治報告、關於修改黨章嘅報告同《中國共產黨章程》。十大黨章保留咗九大黨章中關於黨嘅性質、指導思想、基本綱領、基本路線等內容，响結構上作出一啲調整，條文部分改得唔多。總綱中只取消咗有關林彪嘅論述同林彪嘅論點。值得指出嘅係，十大黨章响「左」傾錯誤方面嘅新發展，主要係充實所謂兩條路線鬥爭經驗嘅內容，將「批判修正主義列為加強黨嘅思想建設嘅長期任務」；片面提出「反潮流」原則，要求黨員要具有反潮流嘅精神等。
大會最後選出咗195名中央委員同124名候補中央委員。一啲喺「文化大革命」中遭到打擊，被排斥喺九屆中央委員會之外嘅老幹部，好似鄧小平、王稼祥、烏蘭夫、李井泉、譚震林、廖承志等被選為中央委員。雖然江青集團嘅骨幹分子更多咁進入新嘅中央委員會，但一批眾望所歸嘅老同志入選，畢竟反映咗黨內健康力量嘅增強。

一中全會
中國共產黨第十屆中央委員會第一次全體會議於1973年8月30號响北京舉行。會議選舉咗中央領導機構，名單如下：
中央委員會主席：毛澤東
中央委員會副主席：周恩來、王洪文、康生、葉劍英、李德生
中央政治局委員：（以下按姓氏筆劃為序）毛澤東、王洪文、韋國清、葉劍英、劉伯承、江青（女）、朱德、許世友、華國鋒、紀登奎、吳德、汪東興、陳永貴、陳錫聯、李先念、李德生、張春橋、周恩來、姚文元、康生、董必武
中央政治局候補委員：吳桂賢（女）、蘇振華、倪志福、賽福鼎
中央政治局常務委員會委員：毛澤東、王洪文、葉劍英、朱德、李德生、張春橋、周恩來、康生、董必武

二中全會
中國共產黨第十屆中央委員會第二次全體會議於1975年1月8號至10號响北京舉行。會議討論咗第四屆全國人民代表大會嘅準備工作。決定將《中華人民共和國憲法修改草案》、《關於修改憲法的報告》、《政府工作報告》同全國人民代表大會常務委員會、國務院成員嘅候選人名單，提請全國人民代表大會討論。會議選舉鄧小平為中共中央副主席、中央政治局常務委員。同意李德生辭去中共中央副主席、中共中央政治局常委嘅職務。之前中共中央任命鄧小平為中共中央軍委副主席兼中國人民解放軍總參謀長、國務院第一副總理。

三中全會
中國共產黨第十屆中央委員會第三次全體會議於1977年7月16號至21號响北京舉行。全會開幕時，全體同志起立，為毛澤東、周恩來、朱德、康生、董必武等已故嘅老一輩無產階級革命家，為悼念十屆二中全會以嚟逝世嘅中央委員會委員、候補中央委員同其他同志默哀。全會一致通過《關於追認華國鋒任中國共產黨中央委員會主席、中國共產黨中央軍事委員會主席的決議》、《關於恢復鄧小平同志職務的決議》，決定恢復鄧小平嘅中共中央委員、中央政治局委員、常委、中共中央副主席，中共中央軍委副主席，國務院副總理，中國人民解放軍總參謀長嘅職務。全會一致通過《關於王洪文、張春橋、江青、姚文元反黨集團的決議》，決議永遠開除「四人幫」嘅黨籍，撤銷佢哋嘅黨內外一切職務。另外全會完全同意中央政治局關於提前召開中國共產黨第十一次全國代表大會嘅決定。
中國共產黨第十八次全國代表大會

中國共產黨第十八次全國代表大會，簡單叫做中共十八大，喺2012年11月8號會喺北京召開，到時會選出中國共產黨新一屆嘅領導層，包括中央委員會同埋中央紀律檢查委員會。再喺之後由中央委員會選出中央委員會總書記、中央政治局、中央政治局常委會、中央書記處同埋中央軍事委員會。